Joachim Heinrich Campe
Store norske leksikon,Språk og litteratur,Litteraturtyper,Barne- og ungdomslitteratur,Internasjonal barne- og ungdomslitteratur
Joachim Heinrich Campe var en tysk skolemann og pedagogisk forfatter som i dag huskes best – om enn bare indirekte – for sin bearbeidede versjon av Robinson Crusoe.
Campe var ivrig tilhenger av Johann Bernard Basedows oppdragelsestanker og arbeidet en kort tid ved hans skole i Dessau. Basedows Revisjonsverk (1785–1791) var datidens pedagogiske leksikon.Campe har størst betydning som forfatter av barnebøker. Bøkene var ment å være belærende, samtidig med at de moret barna. Mest kjent av disse er bearbeidelsen av Robinson Crusoe og Amerikas oppdagelse.I Campes opprinnelige versjon, Robinson der Jüngere fra 1779–1780, var Defoes jeg-forteller endret til en tredjepersonsforteller, og hovedpersonen var nå en elsket sønn i Hamburg. Mest påfallende er det likevel at historien var pakket inn i en rammefortelling hvor en far forteller historien for sine barn, og at fortellingen veksler med en belærende dialog om moral, dyder og nyttig naturkunnskap. I senere, bearbeidede utgaver er rammefortellingen utelatt. Les mer i Store norske leksikon Robinson Crusoe robinsonader Litteratur Karl Halvor Teigen. Anno 1779: Psykologi for Robinson den yngre. I: Tidsskrift for norsk psykologforening, 1988. Kari Skjønsberg. Fra Kongespeilet via Robinson Crusoe til Sofies verden. I: Tekstens mellommenn. Redigert av Egil Børre Johnsen. 1997  1855-utgave av Robinson den yngre på dansk, med rammefortellingen  1951-utgave av Campes Robinson Crusoe, uten rammefortellingen